
NACRT ZAKONODAVNE REZOLUCIJE EUROPSKOG PARLAMENTA
o Nacrtu odluke Vijeća o sklapanju, u ime Europske unije, Sporazuma između Europske unije i Savezne Republike Brazila o suradnji s Agencijom Europske unije za suradnju tijela za izvršavanje zakonodavstva („Europol”) i Saveznom policijom Brazila i putem njih
(05617/2025 – C10‑0045/2025 – 2024/0321(NLE))
(Suglasnost)
Europski parlament,
–	uzimajući u obzir Nacrt odluke Vijeća (05617/2025),
–	uzimajući u obzir Nacrt sporazuma između Europske unije i Savezne Republike Brazila o suradnji s Agencijom Europske unije za suradnju tijela za izvršavanje zakonodavstva („Europol”) i Saveznom policijom Brazila i putem njih (05618/2025),
–	uzimajući u obzir zahtjev za suglasnost koji je podnijelo Vijeće u skladu s člankom 16. stavcima 2. i 88. te člankom 218. stavkom 6., drugim podstavkom, točkama (a) i (v) te člankom 218. stavkom 7. Ugovora o funkcioniranju Europske unije (C10‑0045/2025),
–	uzimajući u obzir članak 107. stavke 1. i 4. te članak 117. stavak 7. Poslovnika,
–	uzimajući u obzir preporuku Odbora za građanske slobode, pravosuđe i unutarnje poslove (A10‑0000/2025),
1.	daje suglasnost za sklapanje sporazuma;
2.	nalaže svojoj predsjednici da stajalište Parlamenta proslijedi Vijeću, Komisiji te vladama i parlamentima država članica i Savezne Republike Brazila.

[bookmark: _Toc201313021]OBRAZLOŽENJE

Ovim se Sporazumom uspostavlja suradnja između Europola i nadležnih tijela Brazila kako bi im se omogućila razmjena osobnih i neosobnih podataka. Taj je dogovor potreban kako bi se poduprlo i ojačalo djelovanje tijela država članica i tijela Brazila u sprečavanju i suzbijanju kaznenih djela, uključujući teška kaznena djela i terorizam. Sporazumom se istodobno predviđaju odgovarajuće mjere za zaštitu ljudskih prava i temeljnih sloboda pojedinaca, uključujući privatnost i zaštitu podataka.

Suradnja tijela kaznenog progona u području borbe protiv terorizma, sprečavanja i suzbijanja organiziranog kriminala i korupcije, trgovine drogom, kiberkriminaliteta, pranja novca, financiranja terorizma i nezakonitih migracija može donijeti velike koristi objema stranama i u interesu je Europske unije. Sve veća potražnja za drogama i sve veći broj ruta za trgovinu drogom u Europskoj uniji ozbiljna su prijetnja našoj sigurnosti. Europol bi stoga trebao moći blisko surađivati, među ostalim razmjenom osobnih podataka, s tijelima kaznenog progona trećih zemalja kao što je Brazil radi borbe protiv svih tih opasnih kaznenih djela. 

Treba napomenuti i da je Europski nadzornik za zaštitu podataka (EDPS) u svojem mišljenju potvrdio da se Sporazumom predviđaju odgovarajuće zaštitne mjere u pogledu zaštite privatnosti te temeljnih prava i sloboda pojedinaca. 

Izvjestiteljica smatra da će se sklapanjem Sporazuma doprinijeti osiguravanju sigurnije i zaštićenije Europe za naše građane. Stoga preporučuje da Europski parlament dâ suglasnost za sklapanje Sporazuma.

<FootprintIntro>U skladu s člankom 8. Priloga I. Poslovniku, izvjestiteljica izjavljuje da je tijekom pripreme nacrta izvješća primila informacije od sljedećih subjekata ili osoba:</FootprintIntro>
	Subjekt i/ili osoba

	Europska komisija, Opća uprava za unutarnje poslove 


Navedeni popis sastavljen je pod isključivom odgovornošću izvjestiteljice.
[bookmark: _GoBack]Ako su fizičke osobe na popisu navedene imenom, funkcijom ili imenom i funkcijom, izvjestiteljica izjavljuje da je tim fizičkim osobama dostavila Obavijest Europskog parlamenta o zaštiti podataka br. 484 (https://www.europarl.europa.eu/data-protect/index.do), u kojoj se navode uvjeti za obradu njihovih osobnih podataka i prava povezana s tom obradom.

